Vannfluer

Vannfluer er en familie av små, stort sett mørke fluer der mange arter har tilplasset seg å leve i miljøer der få andre dyr overlever.
Vannfluelarver lever i eller ved vann, og noen arter tåler veldig høye konsentrasjoner av salt, som i saltsjøer eller varierende konsentrasjoner som i saltsumper. Andre tåler uvanlig høye temperaturer og kan leve i varme kilder.  Siden det er lite konkurranse fra andre arter på slike steder blir vannfluene ofte svært tallrike og kan danne tette svermer.


== Utseende ==
Vannfluer er små, 2-3,5 mm lange, mørke fluer. Kroppen har lange børster hos noen grupper, eller bare kort hårkledning hos andre.
Hodet er middels stort med middels store, runde fasettøyne. I pannen sitter det tre punktøyne (ocelli). Antennene varierer i form og størrelse, men antennebørsten (arista) er alltid fjærgrenet. De fleste artene har en påfallende stor, halvsirkelformet munnåpning på undersiden av hodet.
Vingene er forholdsvis små med få, men tydelige årer, og ofte flekkete.
Beina er slanke hos de fleste artene, men noen har frambeina omdannet til griperedskaper som de bruker til å fange byttedyr.
Larvene er maggot-lignende uten tydelig hodekapsel.


== Levevis ==
Vannfluene har tilpasset seg en lang rekke forskjellige habitater i og ved vann. Mange arter lever i mudrete vannkanter ved ferskvann, men noen tåler høye saltkonsentrasjoner og finnes ved saltsumper, tidevanns-dammer og saltsjøer, der de kan bli svært tallrike.
De fleste larvene lever av å filtrere mikroorganismer (bakterier, alger og gjærsopp) fra vannet, men andre lever av råtnende plantemateriale, og noen minerer inne i vannplanter, for eksempel nøkkeroser. Andre lever i kadaver eller er rovdyr som spiser fjærmygglarver og andre smådyr. En gruppe lever også som parasitter i eggkokonger av edderkopper.
De voksne fluene i de fleste gruppene spiser alger, men det er også noen som er åtseletere og en gruppe som er aktive rovdyr som fanger forskjellige små insekter. Mange kan ta forskjellige slags føde.


== Systematisk inndeling / norske slekter og arter ==
Ordenen tovinger, Diptera
Underordenen høyere fluer, Cyclorrhapha
Overfamilien Ephydroidea
Familien vannfluer, Ephydridae
Underfamilien Discomyzinae
Slekten Discomya
Discomyza incurva (Fallén, 1823)
Slekten Psilopa  – 3 arter funnet i Norge
Underfamilien Hydrelliinae
Slekten Atissa
Atissa limosina Becker, 1896
Slekten Notiphila  – 4 arter funnet i Norge
Slekten Hydrellia  – 2 arter funnet i Norge, langt flere i våre naboland (24 i Sverige)
Underfamilien Gymnomyzinae
Slekten Athyroglossa
Athyroglossa glabra (Meigen, 1830)
Ochthera mantis (DeGeer, 1776) – de voksne fluene i denne slekten er rovdyr og har frambeina omdannet til et gripeorgan som ligner frambeina til knelere.
Slekten Ditrichophora  – 2 arter funnet i Norge, det finnes trolig feler
Gymnoclasiopa plumosa (Fallén, 1813)
Underfamilien Ilytheinae
Slekten Ilythea
Ilythea spilota (Curtis, 1832)
Slekten Philygria  – 2 arter funnet i Norge
Axysta cesta (Haliday, 1833)
Hyadina nitida (Macquart, 1835)
Slekten Pelina  – 3 arter funnet i Norge
Underfamilien Ephydrinae
Slekten Parydra  – 3 arter funnet i Norge
Ephydra riparia Fallén, 1813
Slekten Setacera  – 2 arter funnet i Norge
Paracoenia fumosa (Stenhammar, 1844)
Coenia palustris (Fallén, 1823)
Slekten Limnellia  – 2 arter funnet i Norge
Slekten Scatophila  – 2 arter funnet i Norge
Slekten Lamproscatella  – 2 arter funnet i Norge
Thinoscatella quadrisetosa (Becker, 1896)
Philotelma nigripenne (Meigen, 1830)
Slekten Scatella  – 5 arter funnet i Norge


== Referanser ==


== Kilder ==
Greve, L., Hansen, L.O. og Rognes, K. 2003. Notiphila (Dichaeta) caudata Fallén, 1813 (Diptera, Ephydridae) in Norway. Norwegian Journal of Entomology 50: 137-138.
Mathis, W.N. og Zatwarnicki, T. 1998. Family Ephydridae. i: Papp, L. og Darvas, B. (red.): Contributions to a Manual of Palaearctic Diptera 3: 537-570. Science Herald, Budapest.
Zatwarnicki, T. 1997. Diptera Ephydridae, Shore Flies. i: Nilsson, A.N. (red.): The Aquatic Insects of North Europe 2: 383-399. Apollo Books, Stenstrup.


== Eksterne lenker ==
(en) vannfluer – oversikt og omtale av artene i WORMS-databasen 
(en) vannfluer i Encyclopedia of Life 
(en) vannfluer i Global Biodiversity Information Facility 
(no) vannfluer hos Artsdatabanken 
(sv) vannfluer hos Dyntaxa 
(en) vannfluer hos Fauna Europaea 
(en) vannfluer hos Fossilworks 
(en) vannfluer hos ITIS 
(en) vannfluer hos NCBI 
(en) Kategori:Ephydridae – bilder, video eller lyd på Wikimedia Commons 
Ephydridae – detaljert informasjon på Wikispecies 
Norsk Entomologisk forening – for deg som vil lære mer om insekter.